
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0099/2024),
–	so zreteľom na článok 319 Zmluvy o fungovaní Európskej únie,
–	so zreteľom na článok 106a Zmluvy o založení Európskeho spoločenstva pre atómovú energiu,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 68, [3:  	Ú. v. EÚ L 193, 30.7.2018, s. 1.] 

–	so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu[footnoteRef:4], a najmä na článok 8 jeho prílohy, [4:  	Ú. v. EÚ L 41, 15.2.2008, s. 15.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0108/2024),
1.	udeľuje absolutórium úradujúcemu generálnemu riaditeľovi Zásobovacej agentúry Euratomu za plnenie rozpočtu agentúry za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, úradujúcemu generálnemu riaditeľovi Zásobovacej agentúry Euratomu, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

[bookmark: _Toc161915583]2. Rozhodnutie Európskeho parlamentu z 11. apríla 2024 o účtovnej závierke Zásobovacej agentúry Euratomu za rozpočtový rok 2022 (2023/2161(DEC))
Európsky parlament,
–	so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:5], [5:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:6] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [6:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0099/2024),
–	so zreteľom na článok 319 Zmluvy o fungovaní Európskej únie,
–	so zreteľom na článok 106a Zmluvy o založení Európskeho spoločenstva pre atómovú energiu,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:7], a najmä na jeho článok 68, [7:  	Ú. v. EÚ L 193, 30.7.2018, s. 1.] 

–	so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu[footnoteRef:8], a najmä na článok 8 jeho prílohy, [8:  	Ú. v. EÚ L 41, 15.2.2008, s. 15.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0108/2024),
1.	schvaľuje účtovnú závierku Zásobovacej agentúry Euratomu za rozpočtový rok 2022;
2.	poveruje svoju predsedníčku, aby postúpila toto rozhodnutie úradujúcemu generálnemu riaditeľovi Zásobovacej agentúry Euratomu, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


[bookmark: _Toc161915584]3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Zásobovacej agentúry Euratomu za rozpočtový rok 2022 (2023/2161(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Zásobovacej agentúry Euratomu (ďalej len „agentúra“) za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0108/2024),
A.	keďže konečný rozpočet agentúry na rozpočtový rok 2022 bol podľa jej finančného výkazu príjmov a výdavkov na úrovni 167 000 EUR, čo v porovnaní s rokom 2021 (210 000 EUR) predstavuje zníženie o 20,48 %; keďže celý rozpočet agentúry pochádza z rozpočtu Únie;
B.	keďže Dvor audítorov vo svojej správe o overení ročnej účtovnej závierky agentúry za rozpočtový rok 2022 (ďalej len „správa Dvora audítorov“) vyhlásil, že získal primeranú istotu o tom, že ročná účtovná závierka agentúry je spoľahlivá a že príslušné operácie sú zákonné a správne;
C.	keďže pokiaľ ide o oblasť systémov vnútornej kontroly agentúry, v roku 2022 neboli hlásené žiadne problémy, ktoré by si vyžadovali nápravné opatrenia, neprebiehajú žiadne nápravné opatrenia z auditov a posúdení z predchádzajúcich rokov a nie sú žiadne nápravné opatrenia, ktoré by boli nevyriešené;
Rozpočtové a finančné riadenie
1.	konštatuje, že úsilie o monitorovanie rozpočtu v priebehu rozpočtového roka 2022 prinieslo mieru plnenia viazaných rozpočtových prostriedkov v bežnom roku na úrovni 96,88 %, čo predstavuje mierne zníženie o 2,88 % v porovnaní s rokom 2021, a konštatuje, že miera plnenia platobných rozpočtových prostriedkov v bežnom roku dosiahla 34,81 %, čo predstavuje zníženie o 16,4 % v porovnaní s rokom 2021;
2.	konštatuje, že veľkú časť výdavkov agentúry hradí Komisia vrátane platov (1 937 817 EUR), výdavkov na priestory a IT (467 708 EUR) a výdavkov na IT systém jadrového observatória a riadenia informácií ESA (NOEMI) (84 644 EUR); okrem toho konštatuje, že tieto výdavky sú zahrnuté do ročnej účtovnej závierky Komisie, čo pozitívne prispieva k administratívnej kapacite agentúry;
Výkonnosť
3.	zdôrazňuje, že rok 2022 bol poznačený ruskou inváziou na Ukrajinu, čo vyvolalo obavy EÚ o energetickú bezpečnosť vo všeobecnosti, a najmä ohrozilo bezpečnosť dodávok jadrových materiálov a paliva do Únie a skomplikovalo otázky týkajúce sa závislosti; konštatuje, že mnohé jadrové elektrárne v Únii sú závislé od ruských dodávateľov paliva a že podniky verejných služieb v Únii sú ako celok na 20 až 30 % závislé od dodávok jadrových materiálov z Ruska a od služieb palivového cyklu; konštatuje, že Únia sa rozhodla znížiť svoju závislosť od Ruska v rôznych odvetviach, keďže vysokými platbami za dovoz energie sa podporujú akcie Ruska, pričom zmeny môžu v rámci tohto širšieho posunu zasiahnuť aj jadrový trh vzhľadom na jeho osobité vlastnosti; žiada agentúru, aby orgánu udeľujúcemu absolutórium podala správu o tom, ako od roku 2022 znížila závislosť Únie od ruského jadrového paliva, najmä od začiatku vojny, keď bol jadrový priemysel oslobodený od sankcií, a ako zníženie a diverzifikácia ovplyvnili náklady;
4.	konštatuje s uspokojením, že agentúra venovala osobitnú pozornosť preskúmaniu zmlúv, pri ktorých vznikalo riziko vytvorenia závislosti od Ruska, čoho súčasťou bola aj dôkladná analýza zmluvných ustanovení, technologických informácií, dodávateľských reťazcov, dostupnosti alternatívnych palív a prevádzkovej autonómie podnikov verejných služieb v súvislosti s existujúcimi zásobami paliva; oceňuje, že agentúra podnikla kroky na zjednodušenie predkladania zmlúv pri zachovaní vysokej úrovne bezpečnosti a že vďaka špecializovaným a bezpečným IT nástrojom sa uľahčilo dokončovanie a predkladanie zmlúv na diaľku; konštatuje, že v roku 2022 sa vďaka tomuto úsiliu zvýšil počet elektronicky podpísaných právnych aktov, ktoré boli v súlade s predpismi o identifikácii elektronických transakcií na jednotnom trhu;
5.	konštatuje, že agentúra sa v súlade so svojimi strategickými cieľmi a politikami Komisie zamerala na rozdelenie zdrojov dodávok v jadrovom palivovom cykle na energetické a neenergetické účely s cieľom zvýšiť strednodobú a dlhodobú bezpečnosť dodávok;
6.	konštatuje, že úlohou agentúry je sledovať trh a identifikovať trendy, ktoré by mohli ovplyvniť bezpečnosť dodávok jadrového materiálu a služieb Únie; ďalej konštatuje, že agentúra vo svojej výročnej správe uverejnila analýzu trhu, poskytla informácie o trhoch Únie a svetových trhoch s jadrovou energiou a vymieňala si informácie a poznatky s inými medzinárodnými organizáciami pre analýzu trhu;
7.	víta skutočnosť, že v roku 2022 bola agentúra v popredí úsilia o zabezpečenie dodávok zdrojových materiálov pre lekárske rádioizotopy, čím prispela k vykonávaniu strategického programu pre zdravotnícke, priemyselné a výskumné aplikácie (SAMIRA), a viedla Európske stredisko pre monitorovanie dodávok rádioizotopov na lekárske účely;
8.	víta úsilie agentúry spolupracovať s partnermi a zainteresovanými stranami na posilňovaní bezpečnosti dodávok jadrových materiálov vzhľadom na nezákonnú a nevyprovokovanú inváziu Ruska na Ukrajinu;
Efektívnosť a zisky
9.	konštatuje, že agentúra úzko spolupracovala s Komisiou s cieľom podporiť diverzifikáciu dodávok; ďalej konštatuje, že agentúra má dlhodobé vzťahy v oblasti jadrovej energie s Medzinárodnou agentúrou pre atómovú energiu a Agentúrou pre jadrovú energiu v rámci Organizácie pre hospodársku spoluprácu a rozvoj; poukazuje na horizontálne prínosy spolupráce a prispôsobovania najlepších postupov a tiež na to, že vďaka spoločným iniciatívam sa zbližujú rôzne perspektívy, znižuje sa duplicita úsilia, rozširuje sa vzdelávanie a posilňujú vzťahy medzi subjektmi;
10.	konštatuje, že agentúra vyvíja informačný systém NOEMI s cieľom umožniť plne digitálne spracovanie zmlúv o dodávkach jadrových materiálov a informácií o trhu v úplnom súlade s pravidlami ochrany informácií a zároveň pracuje na rozšírení svojej analytickej kapacity na dostupné údaje;
11.	konštatuje, že agentúra vyvíjala úsilie s cieľom zvyšovať efektívnosť a prerozdeľovať ľudské zdroje na nové úlohy a výzvy; konštatuje, že ďalšie zvyšovanie efektívnosti by bolo možné len vtedy, ak by sa využívali synergie a podpora Komisie poskytovaním špecializovaných podporných funkcií, rozšírilo by sa využívanie podnikových nástrojov a zvýšili prostriedky na rozvoj IT systému NOEMI; vyzýva agentúru, aby identifikovala ďalšie interné postupy, ktoré by sa mohli zefektívniť novými IT nástrojmi;
12.	pripomína dôležitosť zvýšenia digitalizácie úradu, pokiaľ ide o jeho vnútornú prevádzku a riadenie, ale aj zámer urýchliť digitalizáciu postupov; zdôrazňuje, že je potrebné, aby bola agentúra v tejto súvislosti naďalej aktívna s cieľom zabrániť digitálnej priepasti medzi agentúrami; upozorňuje však na potrebu prijať všetky potrebné bezpečnostné opatrenia, aby sa zabránilo akémukoľvek ohrozeniu online bezpečnosti spracúvaných informácií, a trvá na posilnení boja proti kybernetickým útokom alebo pokusom o infiltráciu, ktoré pochádzajú najmä z Ruska alebo Číny;
Personálna politika
13.	konštatuje, že k 31. decembru 2022 bol plán pracovných miest naplnený na 100 %: obsadených bolo 17 trvalých pracovných miest, osem miest administrátorov, sedem asistentských miest a dve administratívne/sekretárske miesta; okrem toho konštatuje, že vyšší počet administrátorských miest, než je povolený, je dôsledkom presunu jedného asistentského pracovného miesta do vyššej kategórie so súhlasom Komisie;
14.	pripomína ťažkosti agentúry nájsť asistentov v nižších platových triedach vzhľadom na požadovaný špecializovaný profil a úroveň platového ohodnotenia v porovnaní so životnými nákladmi v Luxembursku; konštatuje však, že agentúra napriek ťažkostiam prijala v roku 2022 dvoch dočasných zamestnancov na trvalé pracovné miesta (jedno asistentské miesto a jedno asistentské/sekretárske miesto);
15.	konštatuje, že podľa údajov agentúry je v roku 2022 rodové zastúpenie všetkých zamestnancov v pomere 59 % žien a 41 % mužov, čo svedčí o vykonávaní politiky rovnakých príležitostí;
16.	pripomína, že je dôležité vypracovať dlhodobú politiku ľudských zdrojov v oblasti rovnováhy pracovného a súkromného života, celoživotného poradenstva a ponuky špecifických možností odbornej prípravy na kariérny rozvoj, rodovej rovnováhy na všetkých personálnych úrovniach, telepráce, práva na odpojenie, zlepšenia geografickej rovnováhy na zabezpečenie primeraného zastúpenia zo všetkých členských štátov a náboru a integrácie osôb so zdravotným postihnutím, ako aj podpory rovnakého zaobchádzania s nimi a ich príležitostí;
Verejné obstarávanie
17.	na základe správy Dvora audítorov berie na vedomie pripomienku, že agentúra systematicky zadávala zákazky s nízkou hodnotou (menej ako 15 000 EUR) bez toho, aby vydala príslušné hodnotiace správy a rozhodnutia o zadaní zákazky, čo je v rozpore s bodmi 30.3 a 30.4 prílohy I k nariadeniu o rozpočtových pravidlách; ďalej berie na vedomie odpoveď agentúry, že toto odporúčanie berie do úvahy a poskytne primerané usmernenia všetkým zamestnancom zapojeným do verejného obstarávania a finančného riadenia; vyzýva agentúru, aby ďalej zlepšovala svoje postupy verejného obstarávania a zabezpečila plný súlad s platnými pravidlami s cieľom dosiahnuť najlepší možný pomer medzi kvalitou a cenou;
Ďalšie pripomienky
18.	konštatuje, že agentúra posilnila bezpečnosť pri vstupe do svojich priestorov, pričom všetci zamestnanci a všetci externí dodávatelia majú bezpečnostnú previerku;
19.	berie na vedomie, že bola posúdená zraniteľnosť informačného systému NOEMI, čo sa má zopakovať po každej fáze vývoja alebo po vykonaní všetkých odporúčaní;
20.	konštatuje s uznaním, že agentúra sa v septembri 2022 zúčastnila na Svetovom jadrovom sympóziu v Londýne a vyslala jasný signál zúčastneným vedúcim predstaviteľom, odborníkom a vedúcim pracovníkom v oblasti jadrového priemyslu, že sa treba zamerať na riziká súvisiace s novou štruktúrou trhu; ďalej konštatuje, že agentúra prezentovala svoju analýzu trhu a výhľad do budúcnosti na Varšavskom bezpečnostnom fóre a na fóre Svetového jadrového palivového cyklu a bola zastúpená na prvej Medzinárodnej konferencii o jadrovom práve a na konferencii Európskeho výskumného reaktora; okrem toho konštatuje, že agentúra sa podieľala na akciách Európskej jadrovej spoločnosti;
21.	konštatuje, že agentúra nevydáva environmentálne vyhlásenie ani nevykonáva schému pre environmentálne manažérstvo a audit (EMAS); nabáda agentúru, aby podávala správy o svojich výsledkoch v oblasti klímy, energetiky a životného prostredia a aby sa zapojila do schémy EMAS;
°
°     °
22.	pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:9] o výkonnosti, finančnom riadení a kontrole agentúr. [9:  	Prijaté texty, P9_TA(2024)0280.] 

